# DATGANIAD YSGRIFENEDIG

# GAN

# LYWODRAETH CYMRU

|  |  |
| --- | --- |
| **TEITL**  | **Ymgynghoriad ar ganllawiau statudol drafft ar Ddeddf Llywodraeth Leol ac Etholiadau (Cymru) 2021 ar gyfer cynghorau cymuned a thref** |
| **DYDDIAD**  | **17 Rhagfyr 2021** |
| **GAN** | **Rebecca Evans AS, Y Gweinidog Cyllid a Llywodraeth Leol** |

Cafodd Deddf Llywodraeth Leol ac Etholiadau (Cymru) ei phasio ar 20 Ionawr 2021. Mae’r ddeddfwriaeth yn berthnasol i’r sector cynghorau cymuned a thref, ac mae canllawiau statudol drafft wedi cael eu paratoi i egluro’r newidiadau a’r effeithiau.

Mae Deddf 2021 yn rhoi pŵer cymhwysedd cyffredinol i awdurdodau lleol cymwys, gan gynnwys cynghorau cymuned cymwys. Mae’r canllawiau drafft yn helpu cynghorau cymuned a thref i ystyried y gofynion pe paent am fod yn gynghorau cymuned cymwys.

Mae’r canllawiau hyn hefyd yn cynnwys gwybodaeth i helpu pob cyngor cymuned i gyflawni ei ddyletswyddau newydd, gan gynnwys:

* Sicrhau mynediad at gyfarfodydd o wahanol leoliadau;
* Darparu cyfle i’r cyhoedd gymryd rhan mewn cyfarfodydd cyhoeddus o’r cyngor;
* Paratoi a chyhoeddi adroddiad blynyddol;
* Paratoi a chyhoeddi cynllun hyfforddi i gefnogi’r hyfforddiant a roddir i gynghorwyr a staff cynghorau.

Heddiw, rwy’n lansio ymgynghoriad ar y canllawiau statudol drafft ar Ddeddf Llywodraeth Leol ac Etholiadau (Cymru) 2021 ar gyfer cynghorau cymuned a thref.

Mae’r ddogfen ymgynghori ar agor tan 17 Mawrth 2022, ac mae ar gael drwy glicio ar y ddolen ganlynol:

[Deddf Llywodraeth Leol ac Etholiadau (Cymru) 2021: canllawiau statudol Cynghorau Cymuned a Thref | LLYW.CYMRU](https://eur01.safelinks.protection.outlook.com/?url=https%3A%2F%2Fllyw.cymru%2Fdeddf-llywodraeth-leol-ac-etholiadau-cymru-2021-canllawiau-statudol-cynghorau-cymuned-thref&data=04%7C01%7CKevin.Griffiths%40gov.wales%7Cf4de3544efb941803a2a08d9b97b48a4%7Ca2cc36c592804ae78887d06dab89216b%7C0%7C0%7C637744761409266045%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C3000&sdata=IuhQGcPS9aleNshgbK423lfVwUP14%2Fuo%2Bz7wLMIjZWI%3D&reserved=0)